I 1991 solgte Bondeungdomslaget i Nidaros hotellet videre til hotellkjeden Rainbow Hotels. Kjeden ga hotellet tilbake sitt gamle navn og bygde deretter på en ny fløy med 40 rom i 1997. I 2005 endret Rainbow Hotels navn til Thon Hotels, og i 2007/2008 ble det oppført et nybygg på naboeiendommen i Søndre gate 24, som økte hotellets kapasitet med ytterligere 55 rom. Denne eiendommen bestod opprinnelig av Sotaaen-gården, som brant ned i april 2006. Nybygget fikk tilknytning til den opprinnelige gården gjennom en gangbro over Storchveita. I september 2017 var hotellet nyoppusset og skiftet til nåværende navn.